Ma pole kaua kirjutanud, sest olen paljut teinud. Olen küll arvutisse saanud jne, aga ikkagi pole kuidagi kirjutama juhtunud. Igatahes, jõudsin täna Aegnalt koju, käisime Kreetega matkal. 5.juuli hommikul läksime, niiet pmst 48 tundi olime ära. Matk oli... mitmekesine. Ma väga pikalt ja täpselt ei hakka praegu kirjutama, aga midagi ikka. Telgi panime saare paremale poole üles, umbes 3 kilomeetrit oli sinna  sadamast (vähemalt nii ma arvan). Tee oli metsas, see oli tõeline sääsemaa. Ma ei tea, minu meelest igatahes Ruhnust hullem. Veevõtu koht oli igatahes sadama juures ning sinna oli tõsiselt tüütu minna (sääsed). Käisime siis sadamas hoopis mööda rannikut, sest seal oli vist vähem sääski. Libedad kivid ja vetikad igatahes olid küll, mis aeglustasid meid. Laagrist sadamasse ja tagasi läksime umbes 1,5 tundi. Õnneks käisime vett toomas vaid ühe korra, 8.juuli hommikul. Aga juba see oli tüütu. Igatahes ujumas  käisin mina kokku 6 korda. 4 korda käisin Kreetega 7.juulil (siis oli ainuke tõsiselt ilusa ilmaga päev). 1 korra käisin kaheksanda hommikul koos Kreetega (peale vee toomist) ning 1 korra käisin üksinda kaheksandal, täpselt enne tormi algust. Kui nägin vee alt välja tulles välku eemal, siis läksin kaldale. Olime siis Kreetega telgis ning vihma sadas ja müristas ja lõi äikest. Ajasime mingit varraste juttu, kuni lõpuks torm järgi jäi. Tegime õues pannkooke (priimus oli meil kaasas). Pärast käisime nõusid pesemas  ning telki tagasi. Kell 22.30 õhtul mõtlesime sadama poole minema hakata, hommikul nagunii ei viitsi. Panime siis telgi kokku, võtsime Kreetega mõlemad 1 telgiosa kaenlasse ning kotid selga ja kõndisime mööda kive sadama juurde. Sääski oli megapalju. Panime telgi ruttu üles, katet ei hakanud peale panema. Arvasime, et öö tuleb kuiv. Läksime magama siis, kuid kell 01.40 ärkasin ma üles, sest piisad tulid näole. Vihm. Toksisin Kreete ka üles ja me tormasime välja katet peale panema. Siis ruttu sisse tagasi.  Tuli äikest ning telk läks iga äikesega seest jumala valgeks. Püüdsime magama jääda. Hommikul mõtlesime minna kl 11.30 mineva praamiga. Panime asjad kokku, sõime ning ootasime praami. Selgus, et praamis olime me ainsad reisijad. Saime vabalt valida, et mida telekast vaadata, pult oli täielikult meie käsutuses. Vahepeal jalutasime ringi ka praami peal ning filmisime ja pildistasime. Lõpuks olime Tallinnas, läksime ruttu koju. Super oli ikka kodus olla! Panin nüüd ruttu Aegna sündmused kirja, ma ei tea millal  ma taas kirjutan. Võibolla varsti, võibolla mitte. Aga ma kirjutan.   ** ENNE TORMI **